(8) Az illetékes miniszter az előbbi bekezdésben említett olyan előkészületi berendezések és intézkedések tekintetében, amelyeket bizonyos tárgyakra nézve egységes szabványok szerint rendszeresít, erre vonatkozó rendeletében, az Országos Iparügyi Tanács - közlekedési ügyekben az Országos Közlekedési Bizottság - véleményének meghallgatásával, a költségek viselését is szabályozza. Egyéb esetekben az elrendelt előkészületi berendezés, illetőleg intézkedés költségének viselése kérdésében - amennyiben a kötelezett féllel megegyezés nem jött létre - az illetékes miniszter esetenként az Országos Iparügyi Tanács - közlekedési ügyekben az Országos Közlekedési Bizottság - véleményének meghallgatásával határoz.